## El Consell aprova l’encàrrec de la seguretat dels edificis de l’Administració de Justícia a la Guàrdia Civil

*** El conveni amb el Ministeri de l’Interior tindrà una duració de quatre anys, amb possibilitat de pròrroga
* Justícia aportarà al voltant de 17,4 milions d’euros, distribuïts en les quatre anualitats**

El Consell ha aprovat el conveni d’encàrrec de gestió pel qual el Ministeri de l’Interior, a través de la Guàrdia Civil, s’encarrega de la seguretat en els edificis de l’Administració de Justícia de la Comunitat Valenciana.

Este conveni suposarà una aportació per part de la Conselleria de Justícia i Interior de vora 17,4 milions d’euros, distribuïts en les quatre anualitats de duració, i tindrà, a més, possibilitat de pròrroga. La dotació per a 2024 serà, en concret, de 4,15 milions d’euros.

La quantitat que aporta la Conselleria englobarà en el seu conjunt les diferències retributives del personal de la Guàrdia Civil entre les situacions d’actiu i reserva sense destinació, un complement de productivitat atesa la peculiaritat dels diferents llocs de treball, així com els altres gastos derivats de l’equipament o mitjans materials precisos per a la realització del servici.

La Guàrdia Civil determinarà els destacaments i unitats necessaris per a la prestació del servici de protecció i vigilància, que estaran compostos per persones de les escales d’oficials, sotsoficiales, caps i guàrdies.

Fecha: 23/07/2024